Nan Oliveras va ser cinquè en la seva primera cursa internacional de la temporada, la copa d'Europa que es va disputar a Madrid, la tercera prova del calendari en què també competeixen Genís Grau –desè a Madrid– i Aleix Domènech (31è) i que es disputava en la distància olímpica. Amb la cinquena posició, Oliveras accedeix de manera directa al campionat d'Europa sub-23 que es disputarà el 26 de juliol a Banyoles, mentre que Grau es manté en una molt bona posició amb els resultats de Quarteira, Melilla i Madrid.